將愛延續

《將愛延續》係星加坡男歌手陳泂江嘅愛國歌曲，由張安文作曲，陳泂江填詞，洛貝騰編曲，張安文同埋熊欣韻監製。

呢首歌係陳泂江喺星加坡49歲生日嗰陣推出，錄製費用由陳泂江同海峽唱片一齊出，但拍MV嘅費用就由陳泂江賣單。 

MV入面搵咗雅慧做女主角，兩個人去到最後拎住紅色同白色嘅氣球，正好係星加坡國旗嘅兩種顏色，仲有We Love Singapore嘅字樣出現。另外陳泂江仲動用人情牌，搵咗李南星、陳麗貞、林湘萍、鄭各評、徐彬、方偉傑、黃俊雄等星加坡大牌明星，喺MV尾聲嗰陣為歌曲畀出愛心手勢。

另外喺2018年星加坡新傳媒同香港ViuTV合作推出電視劇《已讀不回》嗰陣，亦攞咗呢首歌嚟做主題曲。而呢首歌嗰陣亦推出咗廣東話版本，由黃又南主唱，梁晞雯填詞，謝國維監製。

星加坡歌